Ministru kabineta noteikumu projekta

**„Grozījumi Ministru kabineta 2014.gada 9.decembra noteikumos Nr.755 „Gāzes balonu aprites, uzraudzības un kontroles kārtība”**

sākotnējās ietekmes novērtējuma ziņojums (anotācija)

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums | Preču un pakalpojumu drošuma likuma 8.1pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības attiecībā uz gāzes balonu apriti ir noteiktas Ministru kabineta 2014.gada 9.decembra noteikumos Nr.755 „Gāzes balonu aprites, uzraudzības un kontroles kārtība” (turpmāk – Noteikumi), kuri stāsies spēkā 2015.gada 31.martā. Noteikumi nosaka atkārtoti uzpildāmu gāzes balonu aprites, uzraudzības un kontroles kārtību. Noteikumu spēkā stāšanās termiņš tika pieskaņots gāzes balonu parka nomaiņas brīdim, proti, brīdim, kad vecie, Eiropas Savienības tehniskajām prasībām neatbilstošie gāzes baloni tiktu nomainīti pret jaunajiem baloniem, kuriem ir veikta atbilstības novērtēšana vai pārvērtēšana, kā arī tie ir marķēti ar atbilstību apliecinošo marķējumu – “Pī” zīmi. Galvenokārt ar Noteikumiem projektu bija plānots atrisināt līdz šim neskaidros jautājums gāzes balonu apritē, proti, faktu, ka gāzes balonu ceļo no personas pie personas līdzīgi kā tukšo pudeļu tara un par gāzes baloniem nav konkrētas atbildīgās personas. Noteikumos primārais mērķis bija panākt, ka gāzes baloni pieder kompānijām un tie tiek nodoti patērētājiem lietošanā. Atbilstoši gāzes balonu lietotājs ir tiesīgs apmainīt tukšu gāzes balonu pret pilnu tās pašas atbildīgās personas gāzes balonu. Vienlaikus, ņemot vērā apstākli, ka jau šobrīd iedzīvotājiem ir savi baloni, tad noteikumos tika paredzēta iespēja, ka arī lietotājs var būt sava gāzes balona īpašnieks, taču šādā gadījumā viņš nav tiesīgs apmainīt savu balonu, bet gan var to no dot tikai uzpildei un saņemt atpakaļ to pašu balonu. Noteikumu redakcija tika saskaņota ar gāzes balonu tirgū iesaistīto komersantu asociācijām un šāda iniciatīva gāzes balonu tirgus sakārtošanai tika atbalstīta no viņu puses. Taču, risinot jautājumus par Noteikumu tiesību normu praktisko piemērošanu, šobrīd komersanti saskata būtiskus šķērslis jaunā regulējuma ieviešanā un tāpēc praktiski neplāno nodot gāzes balonu lietošanā patērētājiem, bet gan plāno tos tirgot. Komersanti norāda, ka nodošanu lietošanā apgrūtina apstāklis, ka gāzes baloni tiek tirgoti caur starpniekiem, piemēram, degvielas uzpildes stacijām, ka arī lietošanā nodoto gāzes balonu uzskaite ir jāveido no jauna, kas prasītu ievērojamus administratīvos un finanšu resursus. Pēc pašreizējā Noteikumu regulējuma tas nozīmē, ka cilvēki būs spiesti iegādāties vismaz divus balonus, kurus pamīšus nodos uzpildei, lai varētu lietot gāzi bez pārtraukumiem. Apkopojot šī brīža gāzes balonu tirgotāju piedāvājumus, secināms, ka 27 litru gāzes balona cena svārstās no 35 līdz 55 EUR, savukārt 46 litru gāzes balonu cena svārstās no 65 – 90 EUR. Gāzes balonu gāzi pēc Centrālās statistikas pārvaldes informācijas lietu aptuveni 35% no Latvijas mājsaimniecībām. Turklāt lielu daļu no tām veido lauku iedzīvotāju un sociāli neaizsargāto iedzīvotāju grupa. Tāpēc vismaz divu gāzes balonu iegāde šiem iedzīvotājiem radītu būtisku finansiālo slogu, kas varētu arī novest pie situācijas, ka iedzīvotāji finanšu līdzekļu ekonomijas nolūkos neiegādājās gāzes balonus pie legālajiem gāzes balonu tirgotājiem, bet gan izmanto nelegālo tirgotāju pakalpojumus.Ievērojot minēto, ir izstrādāts noteikumu projekts, kas precizē, ka:1) Noteikumi tiks attiecināti tikai uz gāzes baloniem, kuriem atbilstoši normatīvajiem aktiem par transportējamām spiedieniekārtām ir veikta atbilstības novērtēšana vai atkārtota atbilstības novērtēšana un tie ir marķēti ar atbilstību apliecinošo marķējumu – „Pī” zīmi, proti, uz visiem jaunajiem gāzes baloniem. 2) Vienlaikus noteikumu projektā tiek atvieglotas prasības tukšu gāzes balonu nomaiņai pret pilniem. Tādējādi novēršot risku, ka patērētājam nav iespējams veikt tukša balona apmaiņu pret pilnu, kā arī novērsta situācija, ka gāzes balonu lietotājam ir jāiegādājas no atbildīgās personas divi gāzes baloni (tirdzniecības pakalpojuma gadījumā). Gāzes balonu nomaiņas prasību atvieglošana neradītu negatīvu ietekmi uz gāzes balonu aprites kontroli, jo tirdzniecības vietā tukšo gāzes balonu uzglabāšanas vietā varēs būt arī citu atbildīgo personu gāzes baloni, par kuriem attiecīgais tirgotājs nav paziņojis reģistrācijas brīdī, savukārt pilno gāzes balonu konteinerā varēs atrasties tikai konkrētās atbildīgās personas gāzes baloni. 3) Lai mazinātu tūlītēju negatīvo finansiālo ietekmi uz gāzes balonu lietotājiem, noteikumu projekts uzliek papildus pienākumu atbildīgajām personām nodrošināt gāzes balonu nomas pakalpojumu, kā arī gāzes balonu periodisko inspicēšanu veikšanu.4) Ņemot vērā, ka noteikumu projektā tiek atvieglotas prasības tukšu gāzes balonu nomaiņai pret pilniem, zūd nepieciešamība pēc lietotāju gāzes balonu aprites reglamentācijas, līdz ar to noteikumos tiek svītrota apakšnodaļa, kas nosaka papildus prasības lietotāju gāzes balonu apritei.  |
| 3. | Projekta izstrādē iesaistītās institūcijas  | Latvijas gāzes asociācija, Latvijas sašķidrinātās naftas gāzes asociācija, Latvijas Degvielas tirgotāju asociācija, Degvielas tirgotāju un ražotāju savienība, Latvijas Ķīmijas un farmācijas uzņēmēju asociācija, Patērētāju tiesību aizsardzības centrs un Tehnisko ekspertu asociācija |
| 4. | Cita informācija | Noteikumu projekts ir saistīts ar grozījumiem Ministru kabineta 2011.gada 28.jūnija noteikumos Nr.500 „Noteikumi par transportējamām spiedieniekārtām” un Ministru kabineta 2011.gada 13.decembra noteikumos Nr.960 „Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību” |

|  |
| --- |
| 1. Tiesību akta projekta ietekme uz sabiedrību, tautsaimniecības attīstību un administratīvo slogu
 |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbildīgās personas, kuras organizē gāzes balonu uzpildīšanu un piedāvāšanu gāzes balonu tirgotājiem vai gāzes balonu lietotājiem, gāzes balonu tirgotāji un lietotāji  |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek atvieglota gāzes balonu aprites kārtība priekš gāzes balonu lietotājiem un tirgotājiem, proti, tirgotāju būs tiesīgi pieņemt apmaiņai visus tukšos lietotāju gāzes balonus, kuri nav tehniski bojāti un atbilst Ministru kabineta 2011.gada 28.jūnija noteikumiem Nr.500 „Noteikumi par transportējamām spiedieniekārtām”, taču pretī tie būs tiesīgi izsniegt uzpildītu tās atbildīgās personas gāzes balonu, kurus attiecīgais tirgotājs piedāvā patērētājiem. Neskatoties uz to, ka noteikumu projekta regulējums uzliks papildus pienākumus atbildīgajām personām savstarpēji vienoties par nosacījumiem un kārtību, kādā tiek veikta savstarpējā gāzes balonu apmaiņa, kopumā noteikumu projekts novērš līdzšinējās tirgotāju bažas par regulējuma sarežģītību attiecībā uz gāzes balonu apmaiņas procesu, samazina administratīvo slogu un vienlaikus uzlabo uzņēmējdarbības vidi. Administratīvais slogs Patērētāju tiesību aizsardzības centram paliks nemainīgs. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| 1. Sabiedrības līdzdalība un komunikācijas aktivitātes
 |
| 1. | Plānotās sabiedrības līdzdalības un komunikācijas aktivitātes saistībā ar projektu | Gāzes balonu tirgū iesaistīto komersantu asociācijas ir informētas par projekta izstrādi un ir piedalījušās tā izstrādes gaitā.Plašākas sabiedrības informēšanas kampaņu ir plānots uzsākt pēc noteikumu projekta pieņemšanas.  |
| 2. | Sabiedrības līdzdalība projekta izstrādē  | Projekta izstrādē tika iesaistīta Latvijas ķīmijas un farmācijas uzņēmēju asociācija, Sašķidrinātās naftas gāzes asociācija, Latvijas gāzes asociācija, Latvijas Degvielas tirgotāju asociācija, kā arī Degvielas tirgotāju un ražotāju savienība.  |
| 3. | Sabiedrības līdzdalības rezultāti  | Sabiedrības priekšlikumu ir ņemti vērā un sabiedrība atbalsta noteikumu projektu.  |
| 4. | Cita informācija | Nav |

|  |
| --- |
| 1. Tiesību akta projekta izpildes nodrošināšana un tās ietekme uz institūcijām
 |
| 1. | Projekta izpildē iesaistītās institūcijas  | Patērētāju tiesību aizsardzības centrs un citas valsts uzraudzības un kontroles institūcijas atbilstoši kompetencei, tai skaitā Valsts policija, pašvaldības policija un Valsts ieņēmumu dienests, ar mērķi izskaust nelegālo gāzes balonu apriti.  |

|  |  |  |
| --- | --- | --- |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 6. | Cita informācija | Nav  |

*Anotācijas III, IV un V sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

valsts sekretāra

pienākumu izpildītājs,

valsts sekretāra vietniece Z.Liepiņa

19.03.2015. 15:00

1160

Lipskis

67013292, Valdis.Lipskis@em.gov.lv